ขอปรึกษาหน่อยค่ะ ตอนนี้ถ่ายเป็นเลือด เพราะเกิดจากการไอนานรึป่าวคะ เพราะไอได้ประมาน9-10วันแล้วค่ะ พึ่งจะถ่ายเป็นเลือดได้2วันค่ะ แล้วจะเกิดอันตรายรึป่าวคะ
สวัสดีครับ โดยปกติ อาการไอ กับ อาการถ่ายเป็นเลือด ไม่น่าจะเกี่ยวข้องกันนะครับ เพราะอาการถ่ายเป็นเลือด มักเกิดจากมีแผลบริเวณรูทวาร ริดสีดวง หรือ ลำไส้ใหญ่อักเสบ ฯลฯ ในขณะที่อาการไอ มักจะเกิดจากปัญหาในระบบทางเดินหายใจ เช่น คอหอยอักเสบ หลอดลมอักเสบ ฯลฯ ซึ่งหากไอเรื้อรังมาเกือบ 2 สัปดาห์จริง ก็ควรจะพบแพทย์ เพื่อตรวจวินิจฉัยครับ เพราะอาจมีการติดเชื้อที่ปอด ซึ่งได้รับการรักษา พร้อมๆกับพบแพทย์ เพื่อหาสาเหตุของอาการถ่ายเป็นเลือดต่อไปครับ